Komitatanoj maltrankvilaj pro la maldungoj
#000000
Ans Bakker-ten Hagen, komitatano C de UEA, alvokis la estraron “haltigi ĉiun paŝon, kiu kondukas al ŝanĝoj en la laborhoroj de la stabo en la Centra Oficejo” kaj petis siajn komitatajn kolegojn pri subteno. Dum 24 horoj la alvokon ripetis kvar pliaj komitatanoj.
#000001
Ŝi argumentas, ke la fina respondeco estas ĉe la komitato kaj tiuj “drastaj aranĝoj” bezonas ĝian aprobon. Oni ne endanĝerigu la strukturon de la asocio kaj la administradon. Bakker-ten Hagen substrekis, ke ŝi ne volas bloki reformojn, sed ili postulas unue bonan pripenson pri la konsekvencoj:
#000002
Ŝi prezentis ruĝlitere alvokon kaj petis ke la aliaj, kiuj konsentas kun ĝia enhavo, kopiu ĝin kaj afiŝu en la komitata diskutlisto kun propra subskribo:
#000004
Anstataŭ tio la Estraro prezentu al la Komitato planon por la estonto de UEA kun diversaj hipotezoj kaj la financaj konsekvencoj. Inter tiuj estu prezento de (malpli da) dungitoj en la C.O. kun malpli da laborhoroj kun klara bildo kiuj laboroj ne plu estos farataj.
#000006
Tiu plano atingu la Komitaton kun la Invito al kaj la Tagordo por la Komitatkunsido en Lahti. (Komitata Regularo, paragrafo 4.5.) Necesas gardi tiun tempolimon por ke la Komitatanoj A havu okazon interkonsiliĝi kun siaj Landaj Asocioj.
#000007
En la unuaj 24 horoj post tiu alvoko, kopiis ĝin kaj subskribis kvar pliaj komitatanoj, inter kiuj eksaj ĝenerala direktoro kaj ĝenerala sekretario de la asocio: Edvige Ackermann, Ileana Schrøder, Osmo Buller kaj Barbara Pietrzak. Tre rapide respondis Mark Fettes, la nuna prezidanto de UEA:
#000008
Je tiu mesaĝo reagis Brian Moon, kiu ankoraŭ ne subskribis la alvokon de Ans Bakker-ten Hagen, sed aliĝis al la maltrankvilaj voĉoj:
#000010
– Mi ĝis nun ne aliĝis al la alvoko de Ans, sed ŝia iniciato enhavas ion esence pravan. Oni povas miri, ke la “sola laŭstatuta kaj laŭleĝa vojo” baze signifas meti la ĉaron antaŭ la bovojn. Kiel oni povas bonorde redukti la laborhorojn en Centra Oficejo, do redukti la salajrokostojn, sen antaŭe difini, kiuj estas la prioritataj laboroj? Kaj necesas ankaŭ pripensi, kiuj laboroj estas nepre farendaj en Centra Oficejo anstataŭ aliloke. Kaj rigardi al la labormetodoj. Maljam post tio eblas senchave plani la pluan funkciadon per reduktitaj laborhoroj.
#000011
– Ni raportas al la komitato, kiom ni povas. Ni daŭre faros tiel. Ĝi jam devas doni la ĝeneralan gvidon por tiuj pli konkretaj kaj detalaj decidoj. En la fino la respondeco pri tiuj decidoj devas kuŝi ĉe mi – skribis en la komitata diskutlisto Mark Fettes, provante tiel fermi la ondon de maltrankvilaj voĉoj.
#000013
LF: Eble venis la momento, ke LF rekte intervjuu oficisto(j)n de la CO kaj, memevidente, publikigu la intervjuojn.
#000016
Oficistoj de la CO: eble venis la momento paroli klare kaj malferme pri ĉio, sen timo pri konsekvencoj. Ĉu konsekvencoj povus esti ankoraŭ pli malbonaj ol la nunaj, kiam la ĉefa zorgo de estraro, prezidanto kaj ĝenerala direktoro estas detrui UEA (tute aŭ kiom eble plej) en la lastaj monatoj de SESJARA mandato?
#000017
Baldaŭ okazos en la CO Malferma Tago. Se la tendenco daŭras, probable la lasta. En ĉi tiu jubilea MT ankaŭ membroj de la estraro promesis ĉeesti. Tiuj, kiuj povas, iru la 20an de aprilo al la CO eĉ se nur por pridemandi la estraron pri ĝiaj planoj pri la CO kaj la asocio entute kaj postuli prezenton de buĝeto por la periodo ekde kiam aplikiĝus la nova sistemo. La ceteron de la tago oni povus pasigi en iu apuda kafejo. Se enkalkuli la paŝojn faritajn de la ĝenerala direktoro kaj la estraro malantaŭ la dorso de la dungitoj, tiuj ĉi probable fariĝis paranojaj kaj ne volonte akceptus intervjuiĝi.
#000018
Memevidente mi ne havas magian solvon (nek tio estas mia tasko), sed mi jam delonge (longe antaŭ la neatendita ultimato) estus sidiĝinta kun la oficistoj kaj dirinta al ili "Ni havas problemon: pensu kun mi. Kiel ni povas solvi ĝin?" anstataŭ subite stari antaŭ ili kaj diri "Ni havas problemon: MI solvos ĝin maldungante vin kaj duonigante vin kaj trionigante vin". La vivo instruis al mi, ke foje la laborantoj, ne la ĉefoj, havas brilajn ideojn.
#000020
Laŭ mia kompreno, ĉiujare la estraro kunvenas en la CO. Ĉu tiam ne okazas interŝanĝo de opinioj/ideoj inter la estraranoj kaj la dungitoj? Cetere, ĉu tiuj multekostaj kunvenoj vere necesas? Kiom ili kostas al UEA? La komitato, anstataŭ jesi grege la proponojn de la estraro, devus ĵeti al ĝi pli da demandoj.
#000021
Lau GK, la estraro jam parolis kun la oficistoj, chu ili ne jam liveris ideojn, kaj se jes: chu la ideoj estis realigitaj.
“Rigardante nian malfacilan financan situacion, kaj konsultinte niajn oficistojn, ni venis al la konkludo ke necesas freŝa komenco,” klarigas d-ro Mark Fettes, la Prezidanto de UEA."
#000023
Se oni legas atente, oni komprenas ke tiuj "konsultoj" rilatis al la anstataŭigo de unu nekompetenta ĝenerala direktoro per alia same nekompetenta, kiu eĉ ne laboras en la CO.
#000024
Aliĝi al 400 aliaj abonantoj
#000032